"Ачемпионат акраамҭа иҟаӡамызт, иара иалагаран иҟан ҵыԥх ҭагалан азы, аха усҟан афинанстә проблемакәа ирыхьаҟны ачемпионат еиҭагахеит, нас апандемиа иахҟьаны ачемпионат еиҭах еиҭаган. Уажәы нанҳәа 3 рзы иазгәаҭоуп ачемпионат аартра. Ашьапылампыл аазы афедерациа аиҳабы Џьума Кәарацхьелиеи аҿари аспорти русқәа рзы аҳәынҭқарратә еилакы ахантәаҩы ихаҭыԥуаҩ Рафаель Амԥари ирҳәеит ачемпионат амҩаԥгара даара ауадаҩрақәа шацыз, аха урҭ ауадаҩрақәа ирхысны ирылдыршеит ачемпионат аиҿкаара. Быжькомандак иҟоуп Аԥсны зынӡа, дара зегьы ацхыраара рҭахуп, аха ачемпионат аҽазыҟаҵара адагьы, акоманда иҭышәынтәалан иҟаларцаз ашықәс азы 2 миллионк рҟныӡа аԥара рҭахуп. Еизгоу акомандак аныҟәгаразы шықәсык 5 миллионк рҟынӡа аҭахуп", - ҳәа еиҭеиҳәеит Ԥачалиа.
Иаҳа инеиҵыху аиҿцәажәара шәазыӡырҩы аудио аҿы, мамзаргьы арадио Sputnik Аԥсны аефир аҿы.
Иара убас шәаԥхьар ҟалоит:
- Мыд ихәыц злашәаз: ашьапылампыл азы Аԥсны ачемпионати Ахраҿеи мҩаԥырымгар ҟалоит